འཁྲུགས་[ འཁྲུག] ཟླུམས་ཀྱི་ཡལ་ག་ལས་སྐྱེས་པའི་ལོ་
མ་ནི། ལྡན་འདུས་ནད་ལ་འདུ་བ་སྤྱིར་སྙོམས་གནས་དང་ནད་གཞི་སོ་སོའི་ཁ་
འཛིན་གང་དང་གང་དགོས་རྟགས་དང་སྦྱར་བའི་ལོ་མ། ཐམས་ཅད་འདུས་ན་

༄༅།གསོ་ཚུལ་དང་གསོ་ཐབས་ཀྱི་སྡོང་འགྲེམས་ནོར་བུ་བཻཌཱུརྱ་ཕྲེང་བ།
45
ཀུན་ལ་ ཁ་ གནོན་ གཏོང་བའི་ལོ་མ། ལྡན་དུས་ ཆ་ མཉམ་ གང་ ཤས་ ཆེ་ བར་
གཉེན་པོའང་དེ་དང་བསྟུན་ནས་གང་མཐོ་མནན་པའམ། ཡང་ན་སྔ་ཕྱི་རེ་མོས་
བཅོས་པ་དང་། ཡང་ན་ལྟག་པ་སྤྲད་ལ་དུས་ཅིག་གཞོམ་པ་སོགས་མདོར་ན་
འདུ་བ་ ལྷག་ ཆད་ མེད་ པར་ མཉམ་ པའི་ལོ་ མ་དང་ གསུམ། འཕྲོས་དོན་ནི།
ལུས་ཟུངས་བཟོ་རྒྱུ་འདྲ་བས་ཆུད་མི་གསན།། ཕོ་བ་ཞིང་ས་འདྲ་བས་མེ་དྲོད་
གསོ༎ དེ་ལྟར་ཤེས་ན་འཚོ་བྱེད་སྨན་པར་འགྱུར། ཞེས་སོ།།
མཛོ་ཁལ་ལུག་ཁལ་གྱི་ཡལ་ག་ལས་སྐྱེས་པའི་ལོ་མ་ནི། གནོད་བྱ་ཡུལ་
དུས་སོགས་ཐམས་ཅད་མཚུངས་ན་གཉེན་པོས་ནོན་པར་གཏོང་བའི་ལོ་མ། དེ་
མ་ཡིན་ན་འཚམ་ཚད་བསྟེན་པར་བྱ་བའི་ལོ་མ་དང་གཉིས་ཀྱིས་ཁྱད་པར་གསོ་
ཚུལ་དགུ་ལ་ལོ་མ་སོ་གཅིག་སྟེ་བསྡོམས་གསོ་ཚུལ་གྱི་སྡོང་པོར་ལོ་འདབ་བཞི་
བཅུ་རྩ་བདུན་ནོ།།
ལེའུ་གཉིས་པ། ཐུན་མོང་གི་གསོ་ཐབས་བསྟན་པ།
གཉིས་པ་ཐུན་མོང་གསོ་བའི་སྡོང་པོ་ལས་སྐྱེས་པའི་ཡལ་ག་ནི། སྟོབས་
སྐྱེད་བརྟ་བར་བྱ་བའི་ཡལ་ག ཉམས་དམད་སྨྱུང་བར་བྱ་བའི་ཡལ་ག་དང་
གཉིས། བརྟ་བར་བྱ་བའི་ཡལ་ག་ལས་སྐྱེས་པའི་ལོ་མ་ནི། བརྟ་ཡུལ་རླུང་ཆེ་
ཟུངས་ཟད་ཁྱིམ་གསར་དུབ་སོགས་སོ་ཀའི་དུས་རྣམས་ཕལ་ཆེར་བརྟ་བས་གསོ་
བའི་ལོ་མ། གང་གིས་བརྟ་བའི་གཉེན་པོ་ཟས་དང་སྨན་དཔྱད་སྤྱོད་ལམ་བཞིའི་
ལོ་མ། དེའི་ཕན་ཡོན་སྟོབས་འཕེལ་ནད་ཀུན་ཟིལ་གྱིས་གནོན་པའི་ལོ་མ། ཧ་
ཅང་ཐལ་དྲགས་འཚོ་ཆེས་འབྲས་དང་རྨེན་བུ་སོགས་འཕེལ་བའི་ལོ་མ། དེའི་
བཅོས་ཐབས་བད་ཚིལ་ཟད་བྱེད་ཀྱི་ཟས་སྨན་བསྟེན་པའི་ལོ་མ་དང་ལྔ།
ཉམས་དམད་སྨྱུང་བའི་ཡལ་ག་ལས་སྐྱེས་པའི་ལོ་མ་ནི། སྨྱུང་ཡུལ་མ་ཞུ་

46
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
སྣུམ་ཟོས་བརླ་རེངས་སོགས་དང་འཚོ་ཆེས་ཆུ་སེར་བད་མཁྲིས་རྒྱས་པ་སྟོབས་
ལྡན་དར་བབ་དགུན་དུས་སྨྱུང་བས་བཅོས་པའི་ལོ་མ། གང་གིས་དམད་པའི་
གཉེན་པོ་ཟས་སྤྱོད་དང་། སྨན་དཔྱད་ཞི་སྦྱང་འཇམ་རྩུབ་ཉམས་སྟོབས་ཆུང་
འབྲིང་ཆེ་གསུམ་ལ་གང་དགོས་བསྟེན་པའི་ལོ་མ། དེའི་ཕན་ཡོན་དབང་གསལ་
ལུས་ཡང་བྱ་བྱེད་བརྩོན་པ་སོགས་ཀྱི་ལོ་མ། ཧ་ཅང་ཐལ་དྲགས་ཟུངས་འཛད་
ཤ་སྐེམ་མགོ་བོ་འཁོར་བ་སོགས་ཀྱི་ལོ་མ། དེའི་བཅོས་ཐབས་བརྟས་པར་བྱེད་
དང་། ཁྱད་པར་ཤ་ཟའི་ཤ་སོགས་བསྟེན་པའི་ལོ་མ་ལྔ་བཅས་ཐུན་མོང་གསོ་
བའི་སྡོང་པོར་ལོ་འདབ་བཅུའོ།།
མཇུག་དོན་ནི། མདོར་ན་བརྟ་བྱའི་ཡུལ་ལ་ཉམས་མི་དམད༎། གལ་ཏེ་
སྦྱང་བ་དགོས་ལ་འཇམ་པོས་བྱ།། ཉམས་དམད་དགོས་ལ་བརྟས་པར་བྱེད་པ་
སྤང་།། རླུང་འཕེལ་ནད་གང་ཟད་པ་བརྟ་བས་གསོ།། རླུང་ཟད་བད་མཁྲིས་
འཕེལ་བ་ སྨྱུང་ བས་བཅོས།། རྟེན་དང་བརྟེན་པ་འཕེལ་ཟད་ བཅོས་ ཐབས་
གཅིག། ཅེས་གསུངས་སོ།།
ལེའུ་གསུམ་པ། ཁྱད་པར་ཉེས་གསུམ་གྱི་
གསོ་ཐབས་བསྟན་པ།
གསུམ་པ་ཉེས་གསུམ་གསོ་བའི་སྡོང་པོ་ལས་སྐྱེས། རླུང་གསོ་བའི་ཡལ་ག
མཁྲིས་པ་གསོ་བའི་ཡལ་ག བད་ཀན་གསོ་བའི་ཡལ་ག རླུང་མཁྲིས་ལྡན་པ་
གསོ་བའི་ཡལ་ག བད་མཁྲིས་ལྡན་པ་གསོ་བའི་ཡལ་ག བད་རླུང་ལྡན་པ་གསོ་
བའི་ཡལ་ག འདུས་ནད་གསོ་བའི་ཡལ་ག མདོ་དོན་གྱི་ཡལ་ག་དང་བརྒྱད།
རླུང་གསོ་བའི་ཡལ་ག་ལས་སྐྱེས་པའི་ལོ་མ་ནི། ཟུངས་འཇུག་རླུང་ལ་ཏིལ་མར་
བུར་ཆང་ཤ་སོགས་ལྕི་སྣུམ་འཇམ་དྲོའི་ཟས་ཀྱིས་བཅོས་པའི་ལོ་མ། སྤྱོད་ལམ་

༄༅།གསོ་ཚུལ་དང་གསོ་ཐབས་ཀྱི་སྡོང་འགྲེམས་ནོར་བུ་བཻཌཱུརྱ་ཕྲེང་བ།
47
མུན་ཁུང་དྲོ་བའི་གནས་སུ་སྡོད་པ་སོགས་ཀྱི་ལོ་མ། སྨན་དུ་ཁུ་ཐང་ཕྱེ་འདོན་
སྨན་མར་དང་ཁྱད་པར་མར་རྙིང་དྲོད་ཀྱི་འཇམ་རྩི་བསྔགས་པའི་ལོ་མ། དཔྱད་
དུ་བསྐུ་མཉེ་སྣུམ་དུགས་རླུང་གསང་མེ་ཡིས་མནན་པའི་ལོ་མ། མདོར་ན་མངར་
སྐྱུར་ལན་ཚ་[ ཚྭ] སྣུམ་དྲོ་དང་འཇམ་རྩི་བཅུད་ཀྱིས་བཅོས་པའི་ལོ་མ་དང་ལྔ།
མཁྲིས་པ་གསོ་བའི་ཡལ་ག་ལས་སྐྱེས་པའི་ལོ་མ་ནི། མར་གསར་བ་ལང་
ཤ་སོགས་བསིལ་ཟས་བསྟེན་པའི་ལོ་མ། སྤྱོད་ལམ་བསིལ་གནས་དལ་སྡོད་དྲི་
བཟང་བྱུག་པའི་ལོ་མ། སྨན་དུ་སྔོ་ཐང་ལ་སྨན་ཐུན་མོང་གསུམ་དང་ག་བུར་
ཙནྡ་[ ཙནྡན] གྷི་ཝཾ་ཚ་སྟོབས་སྦྱར་ཞིང་ཁྱད་པར་མངར་བའི་བཤལ་གྱིས་སྦྱང་
བའི་ལོ་མ། དཔྱད་དུ་རྔུལ་དབྱུང་ཆུའི་འཕྲུལ་འཁོར་དང་གཏར་ག་བྱ་ཞིང་
བསིལ་གྱིས་ བདུག་ པའི་ལོ་མ། མདོར་ན་མངར་ ཁ་ བསྐ་ བསིལ་ བཤལ་གྱིས་
བཅོས་པའི་ལོ་མ་དང་ལྔ།
བད་ཀན་གསོ་བའི་ཡལ་ག་ལས་སྐྱེས་པའི་ལོ་མ་ནི། སྦྲང་རྩི་ཉ་ལུག་ཤ་
སོགས་དྲོ་ལ་ཆུང་བའི་ཟས་ཀྱིས་བཅོས་པའི་ལོ་མ། སྤྱོད་ལམ་མེ་ཉིས་བསྲོ་བ་
སོགས་ལུས་སེམས་རྩོལ་སྤྱད་གཉིད་མི་ལོག་པའི་ལོ་མ། སྨན་དུ་ལན་ཚྭ་ཚ་བའི་
བསྡུས་ཐང་དང་ཕྱེ་མ། ཐལ་སྨན་སྦྱར་ཞིང་ཁྱད་ པར་ རྣོ་ རྩུབ་ སྐྱུགས་ སྨན་
བསྔགས་པའི་ལོ་མ། དཔྱད་དུ་ཚ་དང་བོང་བ་སྤུ་དུགས་བསྟེན་ལ་མེ་བཙའ་
ཐུར་མ་བྱ་བའི་ལོ་མ། མདོར་ན་ཚ་སྐྱུར་ཡང་རྩུབ་རྣོ་བ་དང་སྐྱུགས་དང་དྲོད་
ཀྱིས་བཅོས་པའི་ལོ་མ་དང་ལྔ།
བཞི་པ་ རླུང་ མཁྲིས་ ལྡན་ པ་ གསོ་ བའི་ ཡལ་ ག་ ལས་ སྐྱེས་ པའི་ ལོ་ མ་ ནི།
རླུང་མཁྲིས་ནད་ལ་བསིལ་བཅུད་ལྡན་པའི་ཟས་སྤྱོད་སྨན་དཔྱད་བཞི་བསྟེན་
པའི་ལོ་མ།
བད་མཁྲིས་ལྡན་པའི་ཡལ་ག་ལས་སྐྱེས་པའི་ལོ་མ་ནི། བད་མཁྲིས་ནད་ལ་
བསིལ་ལ་ཡང་བའི་ཟས་སྤྱོད་སྨན་དཔྱད་བཞི་བསྟེན་པའི་ལོ་མ།
བད་རླུང་ལྡན་པའི་ཡལ་ག་ལས་སྐྱེས་པའི་ལོ་མ་ནི། བད་རླུང་ནད་ལ་
དྲོད་དང་བཅུད་པའི་ཟས་སྤྱོད་སྨན་དཔྱད་བཞིས་བཅོས་པའི་ལོ་མ།

48
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
འདུས་ནད་གསོ་བའི་ཡལ་ག་ལས་སྐྱེས་པའི་ལོ་མ་ནི། འདུས་པའི་ནད་ལ་
བསིལ་བཅུད་ཡང་བའི་ཟས་སྤྱོད་སྨན་དཔྱད་བཞིས་བཅོས་པའི་ལོ་མ།
མདོ་དོན་གྱི་ཡལ་ག་ལས་སྐྱེས་པའི་ལོ་མ་ནི། མདོར་བསྡུས་ཚ་བ་ཐམས་
ཅད་བསིལ་གྱིས་བཅོས་པའི་ལོ་མ། གྲང་བའི་ནད་གཞི་གང་ཡིན་བད་ཀན་ལྟར་
བཅོས་པའི་ལོ་མ། རླུང་ནི་ཚ་གྲང་གང་འབྲེལ་སྣུམ་དྲོས་བཅོས་པའི་ལོ་མ་ སྟེ་
ཉེས་གསུམ་གསོ་བའི་སྡོང་པོར་ལོ་འདབ་ཉེར་གཉིས་སོ།། དེ་ལྟར་བྱང་ཆུབ་
ཤིང་གི་ཚུལ་དུ་བཀོད་དེ་རྩ་བ་གཅིག་ལ་སྡོང་པོ་གསུམ། ཡལ་ག་ཉི་ཤུ་རྩ་གཅིག
ལོ་འདབ་ཁྱོན་བདུན་ཅུ་རྩ་དགུར་རྒྱས་པ་ཡིན་ནོ།།
མ་སྟེ་
དེ་ཡང་གྲུབ་པ་ལུས་ལས་བྱུང་བའི་ནད་གཞི་མཐའ་དག་འཕེལ་འགྲིབ་
ནད་ཀྱི་གནས་ཀྱིས་སྤྱི་ཁོག་ཁྲོལ་ཞིང་། གཉེན་པོ་བཞིའི་ཚུལ་མཐའ་དག་ཟས་
སྤྱོད་སྨན་དཔྱད་གནས་ཀྱིས་རྒྱ་ཆེར་ཤེས་པས་ནད་མེད་དུ་རིང་པོར་གནས་པར་
བྱེད་པ་དང་། རྣམ་འགྱུར་ནད་ཀྱི་དབྱེ་བ་མཐའ་དག་ངོས་འཛིན་རྟགས་ཀྱིས་
འཁྲུལ་མེད་དུ་རྟོགས་ནས། ཇི་ལྟར་གསོ་བར་བྱེད་པའི་ཚུལ་མཐའ་དག་ལ་གསོ་
ཚུལ་གྱི་སྡོང་པོའི་ལོ་འདབ་བཞི་བཅུ་རྩ་བདུན་གྱིས་ཡངས་པའི་བློ་གྲོས་རྒྱས་ཏེ།
ཐུན་མོང་གསོ་བའི་སྡོང་པོའི་ལོ་འདབ་བཅུ་དང༌། གསོ་ཐབས་དངོས་ཀྱི་སྡོང་
པོའི་ལོ་འདབ་ཉི་ཤུ་རྩ་གཉིས་ཀྱིས་ནད་རིགས་མཐའ་དག་གསོ་ཐབས་ལག་ལེན་
དང་བཅས་ལེགས་པར་ཁོང་དུ་ཆུབ་སྟེ་གསོ་དཔྱད་ཀུན་ལ་རྨོངས་པ་མེད་པ་
བྱམས་པའི་སེམས་ལྡན་འགྲོ་བ་ནད་པ་རྣམས་ཀྱི་མགོན་སྐྱབས་དཔུང་གཉེན་དུ་
ཆེ་བའི་སྨན་པ་མཆོག་གི་གོ་འཕང་དོན་དུ་གཉེར་བ་དེ་ལ་མདོ་དོན་ཆེ་བས་ཡུན་
གྱི་སྲིད་རྙེད་པར་འགྱུར་རོ།། ཡང་གསོ་ཚུལ་གྱི་ལག་ལེན་འདི་དག་རྒྱུད་ཕྱི་མ་
ལྟར་ན། མདོར་བསྡུས་བརྟག་ཐབས་དང༌། གསོ་ཚུལ། བཅོས་ཐབས་གསུམ་
ལས། བརྟག་ཐབས་རེག་མཐོང་གཉིས་ཀྱི་ལག་ལེན་ཞེ་བརྒྱད་ཀྱིས་ནད་ངོས་
བཟུང་། འཁྲུལ་གཞི་གལ་འགག་བཞིའི་ལག་ལེན་ སུམ་ ཅུ་ རྩ་ བཞིས་ དཔྱད་
འཕྲེང་བསལ། གསོ་ཚུལ་སྤྱི་དང་ཁྱད་པར་ལ་ལག་ལེན་བཞི་བཅུ་རྩ་བདུན་གྱིས་
ནད་གང་དང་གང་ལ་གཉེན་པོ་སྤྲོད་ཅིང་། ལག་ལེན་ཉིས་བརྒྱ་སོ་བདུན་གྱིས་

༄༅།གསོ་ཚུལ་དང་གསོ་ཐབས་ཀྱི་སྡོང་འགྲེམས་ནོར་བུ་བཻཌཱུརྱ་ཕྲེང་བ། 49
མཛེས་པའི་གསོ་ཐབས་བཅོ་བརྒྱད་ཀྱིས་ནད་ཀྱི་དགྲ་དཔུང་གཞོམ་པར་བྱ་བ་སྟེ་
སུམ་ཅུ་རྩ་གསུམ་ལག་ལེན་སྙིང་པོར་དྲིལ་བར་རྒྱས་བཤད་ལག་ལེན་སུམ་བརྒྱ་
དྲུག་ཅུ་རྩ་དྲུག་འདྲེན་པའི་ཚུལ་ཡང་དེ་ལྟར་ལགས་སོ༎ །
སླར་འཕྲོས་ དོན་ ཅུང་ ཟད་སྨྲས་པ། ལུས་ཀྱི་གནས་ལུགས་ མ་ ཤེས་ ན།།
གནས་ཁང་ རྒྱུས་ མེད་ ཁང་ གཉེར་ འདྲ༎ ལུས་ ཀྱི་ མཚན་ ཉིད་ མ་ ཤེས་ ན།།
འཁོར་ལོའི་གནད་གསང་མི་ཤེས་འདྲ།། ནད་ཀྱི་རྒྱུ་རྐྱེན་མ་ཤེས་ན།། ནད་
རིགས་དབྱེ་བ་ཤན་མི་ཕྱེད།། སྨན་གྱི་བསིལ་དྲོད་མ་ཤེས་ན།། ཕན་དང་གནོད་
པ་ཕྱེད་ཁྱེར་ཡིན། ཁྱད་པར་ནུས་སྟོབས་མ་ཤེས་ན།། རང་སྲིད་དགྲ་རུ་ལྡང་བ་
འདྲ།། གསོ་ཚུལ་ལག་ལེན་མ་ཤེས་ན།། མུན་ཁུངས་[ ཁུང]ཁུ་ཚུར་བརྡེག་པ་
འདྲ།། དེ་ཕྱིར་ལུས་ནད་གཉེན་པོ་དང་།། གསོ་ཐབས་ཀུན་ལ་མ་རྨོངས་པ།།
བརྒྱལ་[ རྒྱལ] བའི་བཀའ་བཞིན་ཉམས་ལེན་པའི།། སྨན་པ་དེ་ལ་ཕྱག་བྱར་
འོས།། དུས་བབ་ཀུན་ལ་དར་ཁྱབ་ཀྱི༎། སྨན་བཅུད་དྭངས་མས་སྨན་ཐབས་
དང་། དཔྱད་དང་དཔྱད་ཀྱི་ཆ་དཔྱད་ལ།། ངོ་མཚར་མཐོང་ བས་རྗེས་ ཡི་
རངས།། རྨ་རིགས་འདྲལ་གཅོད་ལ་སོགས་པར།༎ རྣམ་དཔྱོད་དཔའ་[དཔལ]
ལྡན་ཡིད་འཕྲོག་ཀྱང་།། གནད་ལ་འཁེལ་ན་འཕྲལ་ཕུགས་སུ།། གནོད་ཕན་
དབང་པོ་གཉིས་སུ་ཚོར།། གཉན་པའི་གནད་རིགས་ལ་སོགས་པ།། དཔལ་
ལྡན་རྒྱུད་དུ་ཆེས་གསལ་ཡང་།། དགོས་རྒུ་མཐུན་རྐྱེན་ལ་བལྟོས་ནས། སྔར་
ཕན་དར་ ཁྱབ་ ཆུང་ བར་འཁུམས།། ནད་ རྩ་རླུང་ མཁྲིས་ བད་ ཀན་ གསུམ༎
ནང་ན་ཡོད་པ་རྐྱེན་གྱིས་སློང་།། ཐམས་ཅད་ཕྱི་རྐྱེན་རྨ་ཤ་རུས། ཆད་ལྷག་
སྐྲངས་འབུར་ཁོ་ན་མིན།། ནད་རིགས་བཞི་བརྒྱའི་བརྒྱ་ཆ་ཙམ།། དེ་ལྟར་ཡིན་
པ་སྲིད་མོད་ཀྱང་།། དེ་གཞན་ནད་རིགས་མཐའ་དག་གི། ངོས་འཛིན་གསོ་
ཐབས་མ་འཆོལ་དགོས།། དེ་རྣམས་ཁོང་དུ་ཆུད་པའི་ཐོག། རྒྱལ་ཁབ་ཆེན་
པོའི་ལུགས་སྲོལ་ལྟར། དཔྱད་རིགས་ངེས་པར་མཁས་ལོབས་ན།། སྡུག་བསྔལ་
ནད་སེལ་སྨན་བླ་དངོས།། དེ་ཕྱིར་གསོ་ཡུལ་ནད་རིགས་དང་། གསོ་བྱེད་
གཉེན་པོའི་བྱེ་བྲག་དང་།། གསོ་ཐབས་ལག་ལེན་སྙིང་པོའི་གནད། བརྟག་

50
༄༅།མཁྱེན་རབ་ནོར་བུའི་སྨན་ཡིག་གཅེས་བཏུས།
ཐབས་ངོས་འཛིན་མན་ངག་གཅེས༎ དེ་ནས་གསོ་ཚུལ་བྱང་ཆུབ་སླད། སྔོན་
མེད་སྡོང་འགྲེམས་མཚར་མཚར་འདི།། སྨན་པར་རློམས་[རློམ]པས་རྟོགས་
གྱུར་ནས།། ནད་ཐོག་དཔའ་མཛངས་བློ་འཐོབ་ཤོག། ཉེས་ཀུན་རྩ་བ་ཉོན་
མོངས་ཆེས་ ཆེར་ འཕེལ།། འབྱུང་ པོ་ སྡེ་ བརྒྱད་ རཀྟའི་ མཚོ་ ལྟར་ འཁྲུགས།།
སྙིགས་བདོའི་རྒུད་ཚོགས་ཆར་མུན་ལྟར་གཏིབས་ཏེ། ནད་མང་རྒྱུ་རྐྱེན་ཚོགས་
པའི་ བསྐལ་ པ་ འདིར།། རབ་ འབྱམས་ རྒྱལ་ བའི་ ཐུགས་ རྗེ་ ཅིག་ ཅར་ དུ།།
མཚན་དཔེའི་མཛེས་སྐུར་ཤར་བ་བཻ་ཌཱུརྱའི།། སྐུ་གསུང་ཐུགས་ཡོན་འཕྲིན་ལས་
སྒྱུ་འཕྲུལ་གྱི།། འཚོ་མཛད་སྨན་པ་བཟང་པོས་ཕྱོགས་ཀུན་ཁྱབ།། གཅིག་ཏུ་
སྨན་པའི་རྣམ་དཀར་འཕྲིན་ལས་ཀྱིས།། འགྲོ་བའི་ནད་རིགས་མིང་གི་ལྷག་མར་
བཅོམ།། ནད་མེད་ཡུན་གནས་ལང་ཚོའི་དཔལ་འཐོབ་ནས།། དཔེ་བརྒྱད་ཀྱིས་
བསྟན་འདུས་བྱས་མི་ རྟག་སོགས།། འཁོར་བ་ཆུ་ཤིང་ སྙིང་ པོར་ངེས་འབྱུང་
གིས།། བསྟན་པའི་སྒོར་ཞུགས་རྒྱུ་འབྲས་ལམ་ལས་བརྩམས།། ས་ལམ་མཐར་
་
ཕྱིན་བྱང་ཆུབ་མཆོག་བརྙེས་ནས།། འགྲོ་དོན་རྒྱུན་མི་ཆད་པ་འབྱུང་བར་ཤོག།
ཞེས་པའང་༧བོད་གཞུང་སྨན་རྩིས་མཁན་སློབ་པྲཛྙཱ་མ་ཅྀ་བགྲང་བྱ་བདུན་ཅུ་
བརྒལ་བ་རྣམ་རྒྱལ་ཆུ་སྦྲུལ་ལོར་དབུས་གཙང་སྨན་གྲྭ་སྐོར་ལ་དཔལ་ལྡན་རྒྱུད་
བཞི་ཟབ་འཁྲིད་སྐབས་ཕན་སྟོན་བསླབ་བྱ་ལྟ་བུར་གསོ་རིག་བསྟན་པའི་སྲི་ཞུར་
དམིགས་ནས་སུག་བྲིས་སུ་བསྟར་བའོ།།
སྭསྟི། འདོད་འཇོ་ཡིད་བཞིན་ནོར་བུའི་སྤར། བསྐྲུན་པའི་ལེགས་བྱས་
འདི་ཡིས་མཚོན།། བདག་གཞན་དུས་གསུམ་བགྱིས་པ་དང༌། བགྱིད་འགྱུར་
རབ་དཀར་དགེ་ཚོགས་མཐུས།། སྨན་རྩིས་བསྟན་དང་དེ་འཛིན་དར།། དུས་
མིན་འཆི་བའི་འཇིགས་ལས་གྲོལ།། བླང་དོར་མིག་རྙེད་ཆོས་བཞིན་དུ།། སྤྱད་
པའི་འབྲས་བུ་མངོན་གྱུར་ཤོག། ཅེས་སྨན་རྩིས་སློབ་གྲྭ་སྤྱི་ནས་སྤར་དུ་བསྒྲུབས་
པའི་སྨོན་ཚིག་ཤུབྷཾ༎ ། །

51